Erdogan vrea dialog "constructiv" pentru soluţionarea crizei cu Grecia.
Administraţia Recep Tayyip Erdogan a transmis că disputa cu Grecia poate fi depăşită prin dialog "constructiv" şi "echitabil". Erdogan spune însă că Ankara îşi va apăra interesele în această zonă.
"Dezacordurile din estul Mediteranei pot fi rezolvate prin negocieri, cu condiţia de a se desfăşura în mod constructiv şi echitabil", a transmis Preşedinţia Turciei, conform cotidianului Le Figaro."Turcia va continua să aplice o politică determinată şi activă pentru a-şi apăra drepurile", a subliniat Preşedinţia de la Ankara.Turcia şi Grecia îşi dispută zone din estul Mării Mediterane în care sunt zăcăminte de hidrocarburi. Tensiunile s-au amplificat în august, când ambele ţări au organizat manevre militare rivale.Criza din estul Mării Mediterane figurează pe agenda summitului Uniunii Europene din 24 şi 25 septembrie.Ursula von der Leyen, preşedintele Comisiei Europene, a cerut miercuri Turciei să evite "actele de intimidare" în estul Mării Mediterane.